4 priedas
PREKIŲ PIRKIMO SUTARTIS
SPECIALIOSIOS SĄLYGOS 

	Sutarties pavadinimas
	PILONŲ IR REKLAMINIŲ LENTELIŲ TIEKIMAS IR SUMONTAVIMAS VILNIAUS REG., KAUNO REG., PANEVĖŽIO REG.


	Sutarties data
	
	Sutarties numeris
	



	1. SUTARTIES ŠALYS

	



1.1. Pirkėjas
	1.1.1. Pavadinimas
	Valstybės įmonė Turto bankas

	
	1.1.2. Juridinio asmens kodas
	112021042

	
	1.1.3. Adresas
	Kęstučio g. 45, Vilnius

	
	1.1.4. PVM mokėtojo kodas
	LT120210411

	
	1.1.5. Atsiskaitomoji sąskaita
	LT51 7044 0600 0044 3925

	
	1.1.6. Bankas, banko kodas
	AB SEB bankas, 70440

	
	1.1.7. Telefonas
	+37052780900

	
	1.1.8. El. paštas
	info@turtas.lt

	
	1.1.9. Atstovas
	[pareigos, vardas, pavardė]

	
	1.1.10. Atstovavimo pagrindas
	

	



1.2. Tiekėjas

	1.2.1. Pavadinimas
	

	
	1.2.2. Juridinio asmens kodas
	

	
	1.2.3. Adresas
	

	
	1.2.4. PVM mokėtojo kodas
	

	
	1.2.5. Atsiskaitomoji sąskaita
	

	
	1.2.6. Bankas, banko kodas
	

	
	1.2.7. Telefonas
	

	
	1.2.8. El. paštas
	

	
	1.2.8. Šalies atstovas
	

	
	1.2.10. Atstovavimo pagrindas
	



	2. ATSAKINGI ASMENYS

	2.1. Pirkėjo kontaktinis (-iai) asmuo (-ys), atsakingas (-i) už Sutarties vykdymą, Prekių priėmimą, Sąskaitų per informacinę sistemą „SABIS“ priėmimą
	Paslaugų organizavimo vadovė Justina Butenienė, +37067792208, el. p. justina.buteniene@turtas.lt

	2.2. Tiekėjo kontaktinis (-iai) asmuo (-ys), atsakingas (-i) už Sutarties vykdymą
	(nurodomas padalinys/skyrius, pareigos, vardas, pavardė, tel., el. paštas.)

	3. SUTARTIES DALYKAS

	3.1. Sutarties dalykas
	3.1.1Tiekėjas įsipareigoja Sutartyje numatytomis sąlygomis ir terminais pateikti Pirkėjui pilonus, reklamines lenteles ir kitas ženklinimo priemones, su jais susijusią įrangą bei atlikti jų montavimo darbus  ( toliau -Prekė) .
3.1.2 Išsamus Prekės (-ių) aprašymas ir kiti reikalavimai tiekiamai (-oms) Prekei (-ėms)  ir montavimo darbams, taip pat reikalavimai dėl  projektinės dokumentacijos rengimo, leidimų ir sutikimų gavimo  nustatyti Sutarties priede Nr. 1 „Techninė specifikacija“ (toliau – Techninė specifikacija) ir Sutarties priede Nr. 2 „Pasiūlymas“. 

	3.2. Informacija apie Europos Sąjungos lėšomis finansuojamą projektą arba kitą projektą
	Netaikoma



	3.3. Pirkimo numeris
	

	4. PREKIŲ PRISTATYMO TERMINAI IR PREKIŲ PERDAVIMO-PRIĖMIMO TVARKA

	4.1. Prekių pristatymo terminas
	 
Bendras Prekių pagal Sutartį teikimo terminas negali būti ilgesnis kaip 24 mėnesiai arba iki bus nupirkta Prekių už Sutarties Specialiųjų sąlygų 5.2 p. nurodytą sumą (priklausomai nuo to kuri iš aplinkybių įvyks anksčiau).
 Prekės bus teikiamos pagal Šalių suderintus Prekių užsakymuose nurodytus  terminus 

	4.2. Prekių pristatymo termino pratęsimas
	Netaikoma


	4.3. Užsakymų teikimo tvarka
	4.3.1 Prekės bus perkamos pagal Užsakovo poreikį. Užsakovas prieš pateikdamas Tiekėjui užsakymą, jo įvykdymo terminą derina su Tiekėju. Užsakymo įvykdymo terminas negali būti ilgesnis kaip 60 kalendorinių dienų. Užsakymus Užsakovas teikia Tiekėjui el. paštu.
4.3.2. Užsakymai laikomi gautais kitą darbo dieną. Tiekėjas turi ne vėliau kaip per 5 darbo dienas pateikti Pirkėjui atsakymą dėl užsakymo vykdymo termino, kuris negali būti ilgesnis kaip 60 kalendorinių dienų.



	4.4. Dėl Prekių pristatymo dalimis vertės/apimties
	Prekės bus užsakomos pagal Pirkėjo poreikį, Techninės specifikacijos   nustatyta tvarka.

	4.5. Kartu su Prekėmis pateikiami dokumentai 
	 Turi būti pateikiami šie dokumentai: Prekių perdavimo-priėmimo aktas, prie kurio turi būti pridėti  dokumentai, kurie buvo Tiekėjo  gauti ir/ar parengti  pagal Techninės specifikacijos 2.11 punkto reikalavimus. Tiekėjui nepateikus nurodytų dokumentų, laikoma, kad Paslaugos neatitinka Sutartyje nustatytų reikalavimų.


	5. SUTARTIES KAINA IR ATSISKAITYMO TVARKA

	5.1. Sutarčiai taikomas kainos apskaičiavimo būdas
	Fiksuoto įkainio kainodara.


	5.2. Pradinės Sutarties vertė, kai taikoma fiksuoto įkainio kainodara
	Pradinės Sutarties vertė yra (nurodyti sumą skaičiais) Eur, (nurodyti sumą žodžiais) be pridėtinės vertės mokesčio (toliau – PVM). 
PVM sudaro (nurodyti sumą skaičiais) Eur, (nurodyti sumą žodžiais).
Sutarties kaina yra (nurodyti sumą skaičiais) Eur, (nurodyti sumą žodžiais) Eur su PVM.
Šioje Sutartyje Pradinės Sutarties vertė yra lygi Tiekėjo pasiūlymo kainai be PVM, nurodytai už visą pirkimo dokumentuose ir Sutartyje nurodytą Prekių kiekį ir (ar) apimtį.

	5.3. Sutarties kainos perskaičiavimas taikant peržiūros taisykles
	Sutarties įkainiai bus perskaičiuojami:
5.3.1. dėl kainų lygio pokyčio.

	5.3.1. Sutarties kainos peržiūra dėl PVM tarifo pasikeitimo
	Jeigu Sutarties vykdymo metu pasikeičia PVM mokėjimą reglamentuojantys teisės aktai, darantys tiesioginę įtaką Tiekėjo tiekiamų Prekių Sutartyje nurodytai kainai/įkainiams, Sutarties kaina/įkainiai apskaičiuojami nekeičiant Prekių kainos/įkainio be PVM. Perskaičiavimas įforminamas Susitarimu, kuris tampa neatskiriama Sutarties dalimi. Perskaičiuota (-as) Sutarties kaina/įkainis taikoma (-as) už tą Prekių dalį, kurios bus tiekiamos po Šalių pasirašyto Susitarimo įsigaliojimo dienos arba Susitarime nurodytos dienos.

	5.3.2. Sutarties kainos peržiūra dėl kitų mokesčių, lemiančių Prekių kainos pokytį, pasikeitimo
	Netaikoma



	5.3.3. Sutarties kainos peržiūra dėl kainų lygio pokyčio

	5.3.3.1. Bet kuri Sutarties šalis Sutarties galiojimo metu turi teisę inicijuoti Sutarties įkainių peržiūrą (keitimą) ne anksčiau kaip po 12 dvylikos mėnesių nuo Sutarties įsigaliojimo dienos (jeigu peržiūra jau buvo atlikta – nuo Susitarimo dėl paskutinio perskaičiavimo pagal šį Specialiųjų sąlygų papunktį įsigaliojimo dienos), jeigu Vartojimo prekių ir paslaugų kainų pokytis (k), apskaičiuotas kaip nustatyta 5.3.3.6 papunktyje, viršija 5 procentus. Sutarties  įkainių peržiūra atliekama ne rečiau kaip kas 12 mėnesių. 
5.3.3.2. Sutarties įkainiai peržiūrimi tik tai Sutarties daliai, kuri nėra išpirkta, t. y., Prekėms, kurios nėra priimtos ir apmokėtos. Vėlesnė Sutarties įkainių peržiūra negali apimti laikotarpio, už kurį jau buvo atliktas peržiūra. 
5.3.3.3. Jeigu Prekių tiekimas vėluoja dėl Tiekėjo kaltės, uždelstų pristatyti Prekių įkainiai nėra perskaičiuojami dėl kainų lygio kilimo (gali būti mažinami, tačiau negali būti didinami). 
5.3.3.4. Atlikdamos Sutarties  įkainių peržiūrą Šalys vadovaujasi Valstybės duomenų agentūros viešai Oficialiosios statistikos portale paskelbtais Rodiklių duomenų bazės duomenimis. Iš kitos Šalies nereikalaujama pateikti oficialaus Valstybės duomenų agentūros ar kitos institucijos išduoto dokumento ar patvirtinimo. 
5.3.3.5. Šalys privalo Susitarime nurodyti Gamintojų parduotos pramonės produkcijos kainų indekso reikšmę laikotarpio pradžioje ir jo nustatymo datą, indekso reikšmę laikotarpio pabaigoje ir jo nustatymo datą, kainų pokytį (k), perskaičiuotą Sutarties įkainius, perskaičiuotą Pradinės Sutarties vertę. 
5.3.3.6. Nauji Sutarties įkainiai apskaičiuojami pagal žemiau pateiktą formulę: 
a1=a+(k100×a)a1=a+k100×a, kur a –įkainis (Eur be PVM) peržiūra jau buvo atlikta, tai po paskutinio perskaičiavimo)  
a1 – perskaičiuota (pakeista) įkainis (Eur be PVM)  
k – pagal Gamintojų parduotos pramonės produkcijos kainų indeksą (C25 Metalo gaminių, išskyrus mašinas ir įrenginius), gamybos apskaičiuotas Gamintojų parduotos pramonės produkcijos kainų pokytis (padidėjimas arba sumažėjimas) (%). „k“ reikšmė skaičiuojama pagal formulę : 
 
, (proc.) kur
 
Indnaujausias – kreipimosi dėl įkainių peržiūros išsiuntimo kitai šaliai dieną paskelbtas naujausias Gamintojų parduotos pramonės produkcijos kainų indeksas (C25 Metalo gaminių, išskyrus mašinas ir įrenginius).
Indpradžia – laikotarpio pradžios datos (mėnesio) Gamintojų parduotos pramonės produkcijos kainų indeksas (C25 Metalo gaminių, išskyrus mašinas ir įrenginius). Pirmojo perskaičiavimo atveju laikotarpio pradžia (mėnuo) yra Sutarties įsigaliojimo dienos mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.
5.3.3.7. Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vieno (Valstybės duomenų agentūra pokyčius skelbia apvalindama iki vieno skaitmens po kablelio) skaitmens po kablelio, o apskaičiuotas įkainis „a1“ suapvalinamas iki dviejų (įrašyti tiek skaitmenų, kiek įkainiams nurodyti naudojama sudarytoje sutartyje) skaitmenų po kablelio. 
5.3.3.8. Šalis, siekianti Sutarties įkainių peržiūros, privalo raštu kreiptis į kitą Šalį ir prašyme pateikti visą reikalingą informaciją: Sutarties pavadinimą, numerį, datą, indekso reikšmes su nuorodomis į viešus šaltinius Valstybės duomenų agentūros Oficialiosios statistikos portale. Prašyme Šalis neturi teisės nurodyti kito indekso ar prašyti perskaičiavimo pagal kitą indeksą nei nurodytas šioje procedūroje.
5.3.3.9. Susitarimas turi būti sudarytas per 30 (trisdešimt) kalendorinių dienų nuo Šalies pateikto tinkamo prašymo perskaičiuoti Sutarties įkainius gavimo dienos. 
5.3.3.10. Susitarimu Šalys neturi teisės keisti procedūroje nurodytos tvarkos ar kitų Sutarties nuostatų, išskyrus, jei keitimas atliekamas pagal VPĮ nuostatas. 

	5.4. Sutarties kainos apskaičiavimas taikant kiekio (apimties) keitimo taisykles
	Pirkėjas numato galimybę įsigyti Techninėje specifikacijoje nenurodytas, tačiau su pirkimo objektu susijusias Prekes ir su jomis susijusias montavimo   paslaugas ne daugiau (toliau – Nenumatytos prekės) neviršijant 10 (dešimt) proc. Pradinės Sutarties vertės (jos nedidinant).
Už Nenumatytas prekes bus apmokama ne didesnėmis nei Užsakymo dieną Tiekėjo prekybos vietoje, kataloge ar interneto svetainėje nurodytomis galiojančiomis šių prekių  kainomis arba, jei tokios kainos neskelbiamos, Tiekėjo pasiūlytomis, konkurencingomis ir rinką atitinkančiomis kainomis. Nenumatytų prekių kaina su Pirkėju turi būti derinama iš anksto. Gavęs Tiekėjo pateiktas Nenumatytų prekių kainas (komercinį pasiūlymą), Pirkėjas atlieka rinkos kainų tyrimą (apklausą telefonu ir / ar raštu, ir / ar paiešką elektroninėje erdvėje ar kt.), tokiu būdu įvertindamas, ar Tiekėjo pateiktos Nenumatytų prekių kainos atitinka rinkos kainas. Nustačius, kad Tiekėjo pasiūlytos Nenumatytų prekių kainos yra didesnės nei rinkos, Pirkėjas prašo Tiekėjo jas sumažinti. Tiekėjui nesutikus sumažinti Nenumatytų prekių  kainos iki rinkos kainos, Pirkėjas pasilieka teisę Nenumatytas prekes įsigyti atskiru pirkimu. 
Nenumatytos prekės užsakomos pateikiant Tiekėjui užsakymą, prieš tai Šalims pasirašius  Sutarties pakeitimą dėl  Nenumatytų prekių pirkimo. 


	5.5. Atsiskaitymo su Tiekėju terminas ir tvarka
	Pirkėjas atsiskaito su Tiekėju ne vėliau kaip per 30 (trisdešimt) kalendorinių dienų nuo  Sąskaitos gavimo dienos. Sąskaita pateikiama šalių pasirašyto Prekių priėmimo perdavimo akto pagrindu.
Laikant, kad su Tiekėjų atsiskaityta tinkamai tuo momentu, kai Pirkėjas atlieka mokėjimą iš jam priklausančios banko sąskaitos, neatsižvelgiant į tai, kuriuo momentu mokėjimas bus užskaitytas ir (ar) pateks į Tiekėjo sąskaitą.


	5.6. Išankstinis mokėjimas (avansas)
	Netaikoma



	5.7. Avanso užtikrinimas
	Netaikoma
 

	6. PREKIŲ KOKYBĖ IR GARANTINIAI ĮSIPAREIGOJIMAI

	6.1. Garantinis terminas
	Prekėms nustatomas Tiekėjo pasiūlytas arba Prekių gamintojo taikomas  garantinis terminas, tačiau bet kokiu atveju ne trumpesnis - korpusui ne mažesnė nei 24 mėn., elektrinei daliai ne mažesnė nei 60 mėn. Garantinis terminas, skaičiuojamas nuo Prekių perdavimo – priėmimo akto pasirašymo dienos. Darbams garantinis terminas nustatomas vadovaujantis Lietuvos Respublikos civilinio kodekso 6.698 straipsnio nuostatomis.

	6.2. Garantinė priežiūra
	Garantinio termino laikotarpiu Tiekėjas, gavęs pranešimą apie Prekės ir/ar Darbų trūkumus, turi atvykti ne vėliau kaip per 1 darbo dieną   nuo pranešimo apie trūkumus Tiekėjui gavimo dienos. Tiekėjas privalo pašalinti trūkumus  per Pirkėjo nurodytą  protingą terminą, tačiau bet kuriuo atveju ne vėliau kaip per 30 kalendorinių dienų.

	6.3. Prekių trūkumai ir jų šalinimo tvarka
	Prekių trūkumų nustatymo bei šalinimo tvarka nustatyta Bendrųjų sąlygų 7 skyriuje.


	7. SUTARTIES VYKDYMUI PASITELKIAMI ASMENYS

	7.1. Sutarties vykdymui pasitelkiami subtiekėjai
	Sutarties vykdymui ūkio subjektai nepasitelkiami.

arba

Sutarties vykdymui pasitelkiami subtiekėjai yra nurodyti Sutarties priede Nr. 2 „Pasiūlymas“

	8. PRIEVOLIŲ PAGAL SUTARTĮ ĮVYKDYMO UŽTIKRINIMAS

	8.1. Prievolių pagal Sutartį įvykdymo užtikrinimo būdas (-ai)
	Prievolių pagal Sutartį įvykdymas gali būti užtikrinamas 
Netesybomis (delspinigiais, bauda);


	8.2. Sutarties įvykdymo užtikrinimo pateikimas 
	Netaikoma



	9. ŠALIŲ ATSAKOMYBĖ

	9.1. Pirkėjui taikomos netesybos už mokėjimų pagal Sutartį vėlavimą
	Jei Pirkėjas, gavęs tinkamai pateiktą ir užpildytą Sąskaitą, uždelsia atsiskaityti už tinkamai Tiekėjo  perduotas kokybiškas Prekes per Sutartyje nurodytą terminą, Tiekėjas nuo kitos nei nustatytas terminas dienos skaičiuoja Pirkėjui 0,05 (penkios šimtosios) procento dydžio delspinigius nuo neapmokėtos sumos be PVM už kiekvieną vėlavimo dieną. 

	9.2. Tiekėjui taikomos netesybos
	9.2.1. Jeigu Tiekėjas vėluoja Pateikti Prekę, Pirkėjas nuo kitos nei nustatytas terminas  dienos skaičiuoja Tiekėjui 0,1 proc. dydžio delspinigius nuo konkretaus užsakymo sumos už kiekvieną uždelstą dieną, bet ne mažiau kaip 10 (dešimt) eurų už kiekvieną uždelstą dieną iki visiško konkretaus užsakymo įvykdymo.  
9.2.2 Jeigu Tiekėjas vėluoja  ištaisyti  Prekių ir/ar jų montavimo darbų defektus, nustatytus garantinio laikotarpio metu, jam skaičiuojami 40  Eur delspinigiai už kiekvieną pavėluotą dieną iki visiško defektų pašalinimo. 
9.2.3. Jeigu Tiekėjas vėluoja pateikti Pirkėjui atsakymą dėl užsakymo vykdymo termino per  Sutarties Specialiųjų sąlygų 4.3.2 p. nustatytą terminą, Tiekėjui taikomos  0,5 procento dydžio delspinigiai nuo užsakymo kainos be PVM, bet ne mažiau kaip 10 Eur dydžio delspinigiai už kiekvieną uždelstą dieną
 9.2.4. Pirkėjas turi teisę išskaityti netesybas iš Tiekėjui mokėtinų sumų. Jeigu netesybų suma nėra išskaitoma iš Tiekėjui mokėtinos sumos, Tiekėjas privalo sumokėti Pirkėjui netesybas per 5 (penkias) darbo dienų nuo Pirkėjo reikalavimo gavimo.

	9.3. Tiekėjui taikoma bauda nutraukus Sutartį dėl esminio Sutarties pažeidimo
	Nutraukus Sutartį dėl Tiekėjo padaryto esminio Sutarties pažeidimo, nustatyto Sutarties Specialiosiose sąlygose, Tiekėjas privalo sumokėti Pirkėjui 10 (dešimt) procentų dydžio baudą nuo Pradinės Sutarties vertės be PVM, nurodytos Sutarties 5.2 punkte ir atlyginti Pirkėjui jo patirtus nuostolius, kiek jų nepadengia bauda.

	9.4. Tiekėjui taikoma bauda dėl esamų subtiekėjų ar specialistų pakeitimo / naujų subtiekėjų pasitelkimo nesilaikant Bendrosiose sąlygose nurodytos subtiekėjų ar specialistų keitimo tvarkos 
	Tiekėjui už  kiekvieną  pažeidimo atvejį bus taikoma 300 Eur dydžio bauda.

	9.5. Tiekėjui taikomos baudos dėl aplinkosauginių ir (arba) socialinių kriterijų nesilaikymo
	Tiekėjui už  kiekvieną aplinkosauginių reikalavimų, numatytų  Sutarties Specialiųjų sąlygų 12.1  punkte pažeidimo atvejį bus taikoma 50 EUR bauda.

	9.6. Tiekėjui / Pirkėjui taikoma bauda dėl konfidencialumo reikalavimų nesilaikymo
	 Tiekėjui už  kiekvieną  pažeidimo atvejį bus taikoma 200 Eur dydžio bauda.

	9.7. Tiekėjui taikomos netesybos dėl pirkimo dokumentuose nustatytų kokybinių kriterijų nepasiekimo Sutarties vykdymo metu
	Netaikoma 

	9.8. Tiekėjui taikomos netesybos dėl Sutarties įvykdymo užtikrinimo nepratęsimo
	Netaikoma

	9.9. Kitos netesybos / baudos
	 Tiekėjui už kiekvieną privalomų pagal teisės aktų reikalavimus leidimų, suderinimų negavimo atvejį bus taikoma 500 Eur bauda .

	10. SUTARTIES GALIOJIMAS IR KEITIMAS

	10.1. Sutarties sudarymas ir įsigaliojimas
	Ši Sutartis laikoma sudaryta ir įsigalioja nuo Sutarties pasirašymo dienos (antrosios Šalies pasirašymo dieną) ir galioja 24 mėn. arba iki  bus išnaudota Pradinės Sutarties vertė, nurodyta Specialiųjų sąlygų 5.2 p., priklausomai kuri iš aplinkybių įvyks ankščiau.

	10.2. Sutarties galiojimo termino pratęsimas
	Netaikoma



	11. SUTARTIES NUTRAUKIMAS

	11.1. Sutarties nutraukimo pagrindai
	Sutartis gali būti nutraukiama rašytiniu Šalių susitarimu arba vienašališkai, Bendrosiose sąlygose ir šiais Specialiosiose sąlygose nurodytais atvejais ir nustatyta tvarka:
11.1.1. Pirkėjas turi teisę vienašališkai nutraukti Sutartį raštu įspėjęs Tiekėją prieš 15 (penkiolika) kalendorinių dienų jei:
11.1.1.1. Tiekėjas vėluoja pristatyti visas ar dalį Prekių ilgiau kaip 14 (keturiolika) kalendorinių dienų;
11.1.1.2. Tiekėjas daugiau kaip 15 (penkiolika) darbo dienų vėluoja pakeisti nekokybiškas Prekes į Sutarties sąlygas atitinkančią Prekę arba  pašalinti Prekės trūkumus (defektus) ar gedimus;
11.1.3. Sutartis buvo pakeista pažeidžiant Viešųjų pirkimų įstatymo 89 straipsnį;
11.1.4. Tiekėjas pažeidžia darbuotojų (specialistų), vykdančių Sutartį, pakeitimo tvarką arba nepakeičia darbuotojų (specialistų) Pirkėjo reikalavimu;
11.1.5. Tiekėjas pažeidžia subteikėjo (-ų) keitimo ir naujo pasitelkimo tvarką ir sąlygas;
11.1.6. Tiekėjas iš esmės pažeidžia Sutarties bendrųjų sąlygų 13-14 skyrius (Konfidencialumas ir asmens duomenų apsauga) sąlygas.
11.1.2. Pirkėjas turi teisę vienašališkai nutraukti Sutartį nesant Tiekėjo kaltės ir nenurodydamas jokių priežasčių apie tai raštu informuodamas Tiekėją prieš 30 (trisdešimt) kalendorinių dienų apie tokį Sutarties nutraukimą. Šalys susitaria, kad toks vienašalis sutarties nutraukimas nesukelia Pirkėjui prievolės atlyginti Tiekėjui bet kokias dėl tokio nutraukimo patirtas išlaidas, išskyrus tas išlaidas, kurias Tiekėjas patyrė iki pranešimo apie Sutarties nutraukimą momento. 


	11.2. Esminiai Sutarties pažeidimai

	Esminiais Sutarties pažeidimais laikomi pažeidimai, nurodyti Bendrosiose sąlygose ir šie Specialiosiose sąlygose numatyti atvejai: 
11.2.1. jeigu Tiekėjas nepagrįstai siekia padidinti Sutarties kainą/įkainius, išskyrus Sutartyje nurodytais Sutarties kainos/įkainių peržiūros ir VPĮ nustatytais atvejais, ir nevykdo prisiimtų įsipareigojimų už Sutartyje nustatytą Sutarties kainą/įkainius;
11.2.2. jeigu Tiekėjas pažeidžia Prekių pateikimo terminą ir priskaičiuotų netesybų už vėlavimą suma viršija 20 (dvidešimt) proc. Pradinės sutarties vertės;
11.2.3. Tiekėjas pažeidžia šios Sutarties nuostatas, reglamentuojančias konkurenciją, intelektinės nuosavybės ar konfidencialios informacijos valdymą;
11.2.4. Tiekėjas pažeidžia Bendrųjų sąlygų nuostatas dėl Sutarties vykdymui pasitelkiamų naujų subtiekėjų / esamų subtiekėjų keitimo.

	12. APLINKOSAUGINIAI IR SOCIALINIAI KRITERIJAI
(taikoma, jeigu aplinkosauginiai ir socialiniai kriterijai nustatomi kaip Sutarties vykdymo sąlygos)

	12.1. Aplinkosauginių reikalavimų nustatymo teisinis pagrindas
	Aplinkosauginiai reikalavimai Prekėms nustatomi vadovaujantis Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ (toliau – Tvarkos aprašas) 4.4.4.1 punkte nustatyto reikalavimo – prekei pagaminti ir (ar) tiekti sunaudojama mažiau gamtos išteklių ir (ar) sudėtyje yra pakartotinai panaudotų ir (ar) perdirbtų medžiagų. Tiekėjas:
Mažina gaminių pakuočių atliekas (visos pakuotės grąžinamos Tiekėjui pakartotiniam naudojimui, perdirbimui ar kitokiam naudojimui); 
· pakartotinai naudoja, perdirba ar kitaip naudoja prekių gamybos ir pristatymo procese susidariusias atliekas;
· sutarties vykdymo metu visą reikalingą dokumentaciją teikia elektronine forma ir elektroninėmis ryšio priemonėmis. Išimtiniais atvejais su sutarties vykdymu susiję dokumentai gali būti pateikiami popieriniu formatu, jeigu toks formatas privalomas pagal teisės aktus arba Užsakovas nurodo tokį būtinumą – tokiu atveju turi būti naudojamas perdirbtas popierius, kuris atitinka Aplinkos apsaugos kriterijų taikymo, vykdant žaliuosius pirkimus, tvarkos aprašo reikalavimus. 

	12.2. Su Prekių pakuotėmis susiję aplinkosauginiai kriterijai
	Tiekėjas įsipareigoja mažinti gaminių pakuočių atliekas (visos pakuotės grąžinamos Tiekėjui pakartotiniam naudojimui, perdirbimui ar kitokiam naudojimui).


	12.3. Su Prekių tiekimu susiję aplinkosauginiai kriterijai 
	12.3.1. Pakartotinai naudoja, perdirba ar kitaip naudoja prekių pagaminimo ir pristatymo procese susidariusias atliekas.
12.3.2. Sutarties vykdymo metu visą reikalingą dokumentaciją teikia elektronine forma ir elektroninėmis ryšio priemonėmis. Išimtiniais atvejais su sutarties vykdymu susiję dokumentai gali būti pateikiami popieriniu formatu, jeigu toks formatas privalomas pagal teisės aktus arba Pirkėjas nurodo tokį būtinumą – tokiu atveju turi būti naudojamas perdirbtas popierius, kuris atitinka Aplinkos apsaugos kriterijų taikymo, vykdant žaliuosius pirkimus, tvarkos aprašo reikalavimus.
 

	12.4. Su Prekėmis, susijusių paslaugų (pavyzdžiui, montavimo, apmokymo ir kitos parengimo naudoti paslaugos) teikimu, susiję aplinkosauginiai kriterijai
	Netaikoma

	12.5. Su Prekių garantinio termino laikotarpiu ar techniniu aptarnavimu susiję aplinkosauginiai kriterijai
	Prekės garantinės priežiūros ar techninio aptarnavimo laikotarpiu Tiekėjas įsipareigoja Prekę taisyti (remontuoti), o ne pakeisti Prekę nauja Preke, išskyrus atvejus, kai Prekės taisymas (remontas) neįmanomas ar negalimas. Pirkėjas surašydamas aktą dėl Prekės trūkumų nurodo, ar neprieštarauja, kad Tiekėjas Prekę pakeistų nauja Preke. Nustačius, kad Tiekėjas šiame punkte nustatyto reikalavimo nesilaiko, Tiekėjui taikoma Specialiųjų sąlygų 9.5 punkte nurodyto dydžio bauda.

	12.6. Su perkamomis Prekėmis susiję socialiniai kriterijai
	Netaikoma

	13. BENDRŲJŲ SĄLYGŲ PAKEITIMAI IR PAPILDYMAI 
(jeigu būtina dėl konkretaus Sutarties dalyko specifikos) 

	13.1. 
	Šalys susitaria pakeisti nurodytą (-us) Sutarties Bendrųjų sąlygų punktą (-us) ir išdėstyti jį (juos) nauja redakcija. Netaikoma

	13.2.
	13.2.1. Šalys susitaria papildyti Sutarties Bendrųjų sąlygų  12.3 punktą žemiau nurodytai papildomais papunkčiais,   tačiau kitų punktų numeracijos nekeisti: 
12.3.1.  Kartu su sąskaita faktūra Tiekėjas „SABIS“ sistemoje privalo pateikti ir Sutarties šalių pasirašytą prekių priėmimo-perdavimo aktą (jų elektronines versijas arba kopijas). Tiekėjui nepateikus visų nurodytų dokumentų per 2 (dvi) darbo dienas po pirmojo Užsakovo pareikalavimo (pranešimo) dėl jų pateikimo, Tiekėjui gali būti taikoma 50 EUR (penkiasdešimties) baudą už kiekvieną nepateikimo atvejį. 
12.3.3. Sumokėtos įmokos paskirstomos Lietuvos Respublikos civilinio kodekso 6.54 straipsnyje nustatyta tvarka.
12.3.4. Jeigu bet kokio mokėjimo pagal Sutartį termino pabaigos data sutampa su nedarbo ar šventine diena, atitinkamu mokėjimo terminu yra artimiausia po tokios nedarbo ar šventinės dienos einanti darbo diena. Šalys susitaria, kad apskaičiuojant ir mokant Sutartyje nustatytus mokėjimus yra laikoma, kad mėnesį sudaro faktinis dienų skaičius, o metus – 365 (trys šimtai šešiasdešimt penkios) dienos.
12.3.5. Tiekėjo išrašoma Sąskaita faktūra privalo atitikti galiojančių teisės aktų reikalavimus. Sąskaitų faktūrų formatas - .xls arba .xml (arba lygiavertis). Tiekėjo išrašomoje Sąskaitoje papildomai privalo būti nurodytas Tiekėjo PVM mokėtojo kodas, Sutarties numeris, pasirašyto (-ų) Paslaugų perdavimo-priėmimo akto (-ų) numeris ir data, taip pat kita Specialiosiose sutarties sąlygose reikalaujama informacija. Kartu su pateikiama Sąskaita Tiekėjas turi pateikti Prekių priėmimo-perdavimo aktą ar jo kopiją (jei šio akto pasirašymas numatytas Sutarties specialiosiose sąlygose).
12.3.6. Jei bet kuriuo sutarties vykdymo metu Pirkėjas sumokėjo Tiekėjui už tiektinas prekes ir (ar) teiktinas paslaugas daugiau, nei turėjo sumokėti pagal Sutartį, Tiekėjas pastebėjęs tai ir (ar) gavęs pirmą rašytinį pareikalavimą iš Pirkėjo, šią permoką nedelsiant, tačiau visais atvejais ne vėliau, nei per 3 (tris) darbo dienas privalo grąžinti Užsakovui. Šalys sulygsta, kad šios Sutarties sąlygos nesilaikymas laikytinas esminiu Sutarties pažeidimu.
12.3.7. Tiekėjas turi pareigą išrašyti vieną bendrą PVM sąskaitą-faktūrą už Prekes suteiktas visuose Sutartyje nurodytuose objektuose (jei pagal Sutartį prekės teikiamos ne viename objekte). Pagal šią Sutartį pateikiamoje PVM sąskaitoje-faktūroje negali būti nurodytos prekės, paslaugos ar darbai, kurie buvo suteikti vykdant kitas sutartis. Taip pat šioje PVM sąskaitoje-faktūroje kainos ir/ar įkainiai turi tiksliai sutapti su Sutartyje nurodytomis kainoms ir/ar įkainiais. Tuo atveju, jeigu Tiekėjo pateikta PVM sąskaita-faktūra neatitinka šio Sutarties punkto  reikalavimų, Užsakovas tokią PVM sąskaitą-faktūrą grąžina tikslinti Tiekėjui, nurodydamas nedelsiant pateikti PVM sąskaitą-faktūrą, atitinkančią šio Sutarties punkto reikalavimus.
12.3.8. Tiekėjas įsipareigoja nedelsiant po Prekių ir Darbų  perdavimo-priėmimo akto pasirašymo, bet ne vėliau nei iki sekančio mėnesio 5 (penktos) dienos, pateikti PVM sąskaitą-faktūrą prie kurios turi būti pridedami abiejų šalių pasirašyti Prekių ir Darbų  perdavimo-priėmimo aktai kaip atitinkamos sąskaitos priedai. Tuo atveju, jeigu Tiekėjas pateikia PVM sąskaitą faktūrą pavėluotai arba joje nėra nurodytas Sutarties numeris, Užsakovas PVM sąskaitą faktūrą turi teisę apmokėti ne vėliau kaip per 60 kalendorinių dienų nuo Prekių ir Darbų perdavimo-priėmimo akto pasirašymo ir PVM sąskaitos faktūros gavimo dienos.
13.2.2. Šalys susitaria papildyti Sutarties Bendrųjų sąlygų 13 skyrių  žemiau nurodytai papildomais papunkčiais,  tačiau kitų punktų numeracijos nekeisti.
13.6  Visa bet kokia forma ar būdu perduota informacija, net jei ji nėra pažymėta kaip konfidenciali, kurią atskleidžia viena Šalis kitai Šaliai, susijusi su šios Sutarties sudarymu, turiniu, vykdymu yra laikoma konfidencialia informacija, išskyrus informaciją, kuri privalo būti paskelbta Viešųjų pirkimų įstatymo nustatyta tvarka, taip pat informacija, kuri, vadovaujantis Europos Sąjungos ir Lietuvos Respublikos teisės aktais, negali būti laikoma konfidencialia arba kurios teisės aktų nustatyta tvarka pareikalauja teisėsaugos, kontrolės (audito) ir valstybės institucijos.
13.7. Kiekviena Šalis įsipareigoja išsaugoti visą iš kitos Šalies gautą konfidencialią informaciją, taip pat įsipareigoja nenaudoti tokios informacijos jokiais kitais tikslais, išskyrus Sutartyje nurodytus tikslus.

	13.3.
	Šalys susitaria išbraukti nurodytą (-us) Sutarties Bendrųjų sąlygų punktą (-us), tačiau kitų punktų numeracijos nekeisti: _Netaikoma.

	13.4.
	Sutarties Bendrosiose sąlygose nurodytos alternatyvios nuostatos (su prierašu „jei taikoma“, „jei tokių būtų“, „jei tokių yra“ ar pan.) taikomos tik tokiu atveju, jeigu jos konkrečiai aprašomos Sutarties Specialiosiose sąlygose.

	13.5. 
	Šiai Sutarčiai taikomos Viešųjų pirkimų tarnybos direktoriaus 2024 m. vasario 8 d. įsakymu Nr. 1S-19 „Dėl Prekių viešojo pirkimo–pardavimo sutarties tipinių sąlygų patvirtinimo“  patvirtintos Prekių pirkimo–pardavimo sutarties bendrosios  sąlygos. Šalys susitaria, kad esant prieštaravimų ir (ar) neatitikimų tarp bendrųjų sutarties sąlygų ir specialiųjų sutarties sąlygų taikomos specialiosios sutarties sąlygos.

	14. SUTARTIES PRIEDAI

	14.1. Priedas Nr. 1
	Techninė specifikacija

	14.2. Priedas Nr. 2
	Pasiūlymas

	14.3. Priedas Nr. 3
	Bendrosios prekių pirkimo-pardavimo sutarties sąlygos, kurios yra viešai skelbiamos interneto adresu: https://www.e-tar.lt/portal/lt/legalAct/383cf990c70811eea5a28c81c82193a8




	15. ŠALIŲ ATSTOVŲ PARAŠAI

	PIRKĖJAS
	TIEKĖJAS

	(nurodomos atstovo pareigos, vardas, pavardė)
	(nurodomos atstovo pareigos, vardas, pavardė)

